Okresná prokuratúra Brezno 
Boženy Němcovej 3, 977 31 Brezno

Sp. zn. : 1 Pv 274/14/6603	Brezno, 23.9.2014
EEČ : 2-46-99-2014

U Z N E S E N I E

Trestná vec:	obvinený XXXXX 
Prečin:	Skrátenie dane a poistného podľa § 276 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
 	že ako fyzická osoba podnikajúca na základe živnostenského oprávnenia pod obchodným menom XXXXX XXXXX, XXXXX, XXXXX podal dňa 02.04.2013 na Daňovom úrade Banská Bystrica, pobočka XXXXX daňové priznanie k dani z príjmov fyzickej osoby za zdaňovacie obdobie roka 2013, avšak daňovou kontrolou vykonanou správcom dane bolo zistené, že obvinený ako daňový subjekt do daňového priznania nezahrnul všetky príjmy od subjektu XXXXX, XXXXX v dôsledku čoho mu správca dane zároveň navýšil aj výdavky vo výške 40% z príjmov, čím skrátil daň z príjmov fyzickej osoby za vyššie uvedené zdaňovacie obdobie vo výške 396,76 €. 

lebo zanikla trestnosť činu

Odôvodnenie:
	Vyšetrovateľ OR PZ OKP XXXXX uznesením č. ORP-285/VYS-BR-2014 zo dňa 29.07.2014 začal trestné stíhanie a zároveň vzniesol obvinenie XXXXX za prečin skrátenia dane a poistného podľa § 276 ods. 1 Tr. zák., na tom skutkovom základe, že ako fyzická osoba podnikajúca na základe živnostenského oprávnenia pod obchodným menom XXXXX XXXXX XXXXX, XXXXX podal dňa 02.04.2013 na Daňovom úrade Banská Bystrica, pobočka XXXXX daňové priznanie k dani z príjmov fyzickej osoby za zdaňovacie obdobie roka 2013, avšak daňovou kontrolou vykonanou správcom dane bolo zistené, že obvinený ako daňový subjekt do daňového priznania nezahrnul všetky príjmy od subjektu XXXXX, XXXXX v dôsledku čoho mu správca dane zároveň navýšil aj výdavky vo výške 40% z príjmov, čím skrátil daň z príjmov fyzickej osoby za vyššie uvedené zdaňovacie obdobie vo výške 396,76 €. 

	V priebehu prípravného konania bol vypočutý obv. XXXXX XXXXX svedok XXXXX, svedok XXXXX a bol zadovážený potrebný listinný materiál. 

	Na č.l. 30 spisového materiálu sa nachádza overená fotokópia poštového peňažného poukazu, z ktorého je zrejmé, že obvinený dňa 16.09.2014 uhradil daňovému úradu Banská Bystrica, pobočka XXXXX dlžnú daň v sume 396,76 €.  

	Podľa § 86 písm. e) Tr. zák. trestnosť trestného činu zaniká aj vtedy, ak ide o trestný čin nezaplatenia dane a poistného podľa § 278 Tr. zák., ak splatná daň a jej príslušenstvo boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

	Nakoľko obvinený zaplatil do skončenia jeho vyšetrovania dlžnú splatnú daň v celom rozsahu, bolo potrebné uplatniť procesný postup v zmysle ustanovenia § 215 ods. 1 písm. h) Tr. por. a trestné stíhanie proti nemu zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboslav Čižmár
prokurátor